
Bk. III. Pt. ii. c. 36. ... De plagis vero et verberibus sibi
factis, habent ipsi [servi] actionem et non dominus. Habent
enim servi personam standi in judicio contra omnes de injuriis
sibi factis, contra pacem domini regis. . . . Habent etiam
servi personam standi in judicio contra dominos suos de sedi-
tione regis et aliis quae sunt contra personam ejus, quibus ad-
mittitur quilibet de populo ; et contra dominum suum de
atroci injuria, ubi agitur de vita vel membris vel roberia.

Bk. IV. c. 28. Item tenementorum aliud villenagium et
villenagiorum aliud purum, aliud privilegiatum. Purum
autem villenagium est quod sic tenetur, quod ille qui tenet in
villenagio, sive liber sive servus, faciet de villenagio quicquid
ei praeceptum fuerit, nee scire debeat sero quid facere debeat
in crastino, et semper tenebitur ad incerta. Talliari autem
potest ad voluntatem domini ad plus vel ad minus. Item
dare merchetum pro filia maritanda et ita semper tenebitur
ad incerta ; ita tamen quod, si liber homo sit, hoc faciat
nomine villenagii et non nomine personae, nee etiam tenebitur
ad merchetum de iure, quia hoc non pertinet ad personam
liberi sed villani. Si autem villanus fuerit omnia faciat et
incerta tarn ratione villenagii quam personae. Nee liber homo,
si sic tenuerit, contra voluntatem domini villenagium retinere
poterit, nee ipse compelli quod retineat nisi velit. . . . Est
etiam aliud genus villenagii quod tenetur de domino rege a
conquestu Angliae, quod dicitur socagium villanum et quod
est villenagium, sed tamen privilegiatum. Habent itaque
tenentes de dominicis domini regis tale privilegium, quod a

tleba amoveri non debent, quamdiu velint et possint facere
ebitum servitium, et hujusmodi villani socmanni proprie
dicuntur glebae ascripticii. Villana autem faciunt servitia
sed certa et determinata. Nee compelli poterunt contra
voluntatem suam ad tenenda hujusmodi tenementa, et ideo
dicuntur liberi. Dare autem non possunt tenementa sua,
nee ex causa donationis ad alios transferre, non magis quam
villani puri; et unde si transferri debeant, restituunt ea
domino vel ballivo, et ipsi ea tradunt aliis in villenagium
tenenda.

Bk. V. Pt. v. c. 2. Est etiam jurisdictio quaedam ordinaria,
quaedam delegata, quae pertinet ad sacerdotium et forum
ecclesiasticum, sicut in causis spiritualibus et spiritualitati
annexis . . . quia non pertinet ad regem injungere poeni-
tentias nee ad judicem saecularem ; nee etiam ad eos pertinet